Document ID: 31991R2155

31991R2155
L 205/1
SLUŽBENI LIST EUROPSKE UNIJE
UREDBA VIJEĆA (EEZ) br. 2155/91
od 20. lipnja 1991.
o utvrđivanju određenih odredbi za primjenu članaka 37., 39. i 40. Sporazuma između Europske ekonomske zajednice i Švicarske Konfederacije o izravnom osiguranju osim životnog osiguranja
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno posljednju rečenicu njegovog članka 57. stavka 2. i članka 235.,
uzimajući u obzir prijedlog Komisije (1),
u suradnji s Europskim parlamentom (2),
uzimajući u obzir mišljenje Gospodarskog i socijalnog odbora (3),
budući da je Sporazum između Europske ekonomske zajednice i Švicarske Konfederacije o izravnom osiguranju osim životnog osiguranja potpisan u Luxembourgu 10. listopada 1989.;
budući da prema tom Sporazumu treba osnovati Zajednički odbor koji će upravljati izvršavanjem Sporazuma, osiguravati da se on pravilno provodi i donositi odluke u okolnostima koje su u njemu predviđene; budući da treba odrediti predstavnike Zajednice u Zajedničkom odboru i donijeti određene odredbe o utvrđivanju stajališta Zajednice u ovom Odboru,
DONIJELO JE OVU UREDBU:
Članak 1.
U Zajedničkom odboru, koji je predviđen člankom 37. Sporazuma, Zajednicu predstavlja Komisija kojoj pomažu predstavnici država članica.
Članak 2.
Stajalište Zajednice u Zajedničkom odboru donosi Vijeće kvalificiranom većinom na prijedlog Komisije. Što se tiče donošenja odluka Zajedničkog odbora u skladu s člankom 37., 39. i 40. Sporazuma, Komisija dostavlja prijedloge Vijeću koje djeluje kvalificiranom većinom.
Članak 3.
Ova Uredba stupa na snagu sljedećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 20. lipnja 1991.

Labels: 2
15
18